### Beslutningstema

Budgetopfølgning på Teknik- og Miljøudvalgets budgetområde. De generelle forhold fra budgetopfølgningen indgår i den samlede budgetopfølgning for kommunen.

### Sagsfremstilling

I følge kommunens Økonomiske Procedurer skal fagudvalgene behandle forventninger til årsregnskabet ved to årlige budgetopfølgninger. Budgetopfølgningen pr. 30.4. skal sikre overholdelse af budget 2024 og sikre nødvendige tiltag i relation til budgetlægningen for 2025.

Fagudvalgene er pålagt at ledsage eventuelle forventede merforbrug med forslag til finansiering indenfor bevillingsrammen, herunder handlingsinitiativer til sikring af fremtidig budgetoverholdelse. Dette indebærer også, at fagudvalgene har ansvaret for at fremsætte forslag til nedjustering af serviceniveauet, således at dette bringes i overensstemmelse med det udmeldte budget.

En samlet vurdering af Teknik- og Miljøudvalgets driftsområder indebærer en forventning om et merforbrug på 2,8 mio. kr.

* Ejendomsservice forventer et merforbrug på 3,5 mio. Det indarbejdet rationale på 8,0 mio. kr. på arealoptimering er ikke fuldt ud realiseret i driftsbesparelser ved årets udgang.
* Opstart af Indsatsplan for grundvandsbeskyttelse forventes rykket til 2025 og betyder et mindreforbrug på 0,550 mio. kr.
* Driftsmidler afledt af anlægsprojektet [adresse] Initiativet til bl.a. inventarfornyelse skønnes at give et mindreforbrug på 0,150 mio. kr. ved årets udgang.

### Indstilling Direktionen indstiller,

|  |  |
| --- | --- |
| at | budgetopfølgningen pr. 30. april 2024 for Teknik- og Miljøudvalgets område godkendes, og |
| at | generelle bemærkninger indgår i den samlede budgetopfølgning for Tønder Kommune. |

### Beslutning

Indstillingen godkendt.